ઝાલાવાડમાં મેઘરાજા મનમૂકીને ન વરસતા જગતાતના કપાળે ચિંતાની લકીરો ખેંચાઈ છે. જિલ્લામાં છેલ્લા કેટલાંક સમયથી જુદી-જુદી કેનાલોમાં નર્મદા વહેતા નીર તંત્ર દ્વારા બંધ કરવામાં આવતા જગતાત માટે પડ્યા ઉ૫ર પાટુ સાબિત થઈ રહ્યુ છે. ઝાલાવાડમાં કુલ ૬,૪૧,૨૩૪ વાવેતર લાયક જમીન પૈકી ૪૪,૪૬૩ હેક્ટરમાં વાવેતર થવા પામ્યુ છે. જ્યારે પ,૯૬,૭૭૧ હેક્ટર ખેત જમીન વાવેતર વિના પડી હોવાનું જાણવા મળ્યુ છે. વરસાદ ખેંચાતા ખેતી-પાક-પશુ અને તંત્ર માટે પાણી પ્રશ્ન સૌથી વધુ પેચીદો પ્રશ્ન બની રહ્યો છે.